DITŠWABOTHUKHU TŠA BAPADI

Ditšwabothukhu ke eng? 
thumb
Ditšwabothukhu ke masogana ao a alogago morago ga koma ya bodika. Ee, ke masogana ao a tšwago go ruta molao komeng le dithuto tše dingwe tša setšo. Le go ruta go hlompha batho ba bagolo. Kudukudu ka tsebo ya setšo sa bobona. 

 Naa ditšwabothukhu di lebelelega bjang? 
Ge re re motho ke setšwabothukhu, ke ge a boa komeng a sa apara selo mmeleng, mmele go le ntle ka kgwedi ya Ngatobošego ka marega. Moo phefo e rego boa thobela. Setšwabothukhu o tla as bona ka letsoko le lehwibedu mmele ka moka le hlogo le sefahlego. Se rile felele, ka meroka mmeleng, se swere le patla. Gape go tla ba kwa ka koša yeo e bitšwago: Hook--- Hook--- Hoelele--- Hook--- Gapegape o tla se bona ka borokgana bjo bo kopana bja go fihla ka godimo ga dikhuru, dikhuru di šala ntle.

 Molete wa ditšwabothukhu 
Ge di fihla lapeng ditšwabothukhu di hwetša batsadi le metswale ba letile. Ge di re palakata! Go tla kwa basadi ka mokgolokwane ba re: Lulululu--- A boya--- Lulululu--- A boya--- Moo gona ba tla ba ba hlabile kgomo le dikgogo. Basadi ba tla bina, ba šala ka matswale ntle le dihlong. Ge e le setšwabothukhu se tla thoma go itheta, mohlala:

" Ke nna Mmerwa wa mahlo a matala!

Mmerwa wa mahlo a masetla a se yena ke Mmerwa wa letsenela!

Ke ditlogolo tša boMahudu mahwa a tsoga!" Setšhaba se tla thoma gore: Tuu, eeee Merwa we--- Mmerwa wee--- Lulululu---

 Bohlokwa bja ditšwabothukhu 
Bohlokwa bja ditšwabothukhu ke go tseba setšo sa geno sa Bapedi. Le go tla go ruta thari ye nngwe yeo e lego ka morago a gago ka setšo sa Bapedi. Go swana le gore ka setšo sa Bapedi monna o ya thabeng. Gape ke go ikgantšha ka setšo sa gago. Go feta mo, ke go godiša setšo sa gago.

References 

A, O Makwela

Pukung ya : Rutang bana Ditaola

Page three chapter 1.

Ge a re : (E se sa hla e le bodika e le ditšwabothukhu)
thumb